Valdres Folkemuseum

Valdres Folkemuseum ligger på Storøya i Strandefjorden utenfor Fagernes i Nord-Aurdal kommune i Innlandet og er det fjerde største friluftsmuseet i Norge. Valdres Folkemuseum eies av de seks Valdres-kommunene. Sammen med Bagn Bygdesamling og Bautahaugen Samlinger ble museet i 2006 en del av Valdresmusea. Fra 2008 har Valdresmusea også hatt driften av Norsk institutt for bunad og folkedrakt. Instituttet har administrasjon og dokumentajonssenter samt bunadutstilling på Valdres Folkemuseum.

 Opprettelsen 
Bak opprettelsen av Valdres Folkemuseum lå ideen om hva en styrket forståelse om fortiden kunne få å si for framtiden til folk i Valdres. Det var den daværende skolestyreren ved Oppland jordbruksskole på Storhove, Nils K. Ødegård, som først lanserte tanken om et eget museum i Valdres. Etter at han kom med forslaget i avisa «Samhold» 17. desember 1900, ble det kalt inn til møte på Fagernes 10. mars 1901. Der ble det vedtatt å arbeide for å få til et museum, og det ble valgt en fra hvert av de seks herred til å forestå saken.

For å få inn kapital til stiftingen av museet ble det sendt ut lister hvor interessenter kunne tegne seg på, men når styret kom sammen 6. april var lite kommet inn av midler. Det ble vedtatt å gjøre en ny runde med trykte innsamlingslister, men styret så svart på mulighetene til å få til et museum.

Ola E. Bøe startet så på egen hånd å kjøpe inn gjenstander til museet, og sammen med Knut O. Alfstad som var formann i styret hadde de snart kjøpt inn flere hundre gjenstander. En større samling ble kjøpt av kjøpmann og antikvitetshandler Jon Hoel som holdt til på Vangsnes i Vang. En annen større samling kom fra Louise Bang som holdt til på Bagn i Sør-Aurdal. Etter noen år kjøpte de så Handeloftet 1905. I 1909 var samlingen kommet opp i 600 enkeltgjenstander. I mai 1906 ble Valdreshaugen (en tre mål stor tomt) kjøpt fra Nes gard. Der ble Handeloftet satt opp. I 1917 solgte museet Valdreshaugen og kjøpte 18,5 mål ute på Storøya. Siden har dette vært tilholdssted for Valdres Folkemuseum.

 Museumssamlingene 
Det er idag rundt hundre hus og anlegg innenfor skigarden på museet. Middelalderloftet fra Uppigard Høve er det eldste (fra før 1350) ikke-kirkelige trehuset i Valdres i dag og ble satt på museet i 1946-1947. Museet har et stølsområde med stølshus fra både 1700-, 1800- og 1900-tallet. Tvengestølen fra 1948 ble satt opp på museet i 1998.

Samlingene på Valdres Folkemuseum teller 27 000 gjenstander. Her er landets eldste lokale folkemusikkarkiv med over 14 000 enkeltspor med musikk og sang. Museets fotoarkiv inneholder rundt 85 000 foto. Opplandsarkivet har en avdeling her med om lag 700 ulike papirarkiv. Valdres Folkemuseum har et instrumentverksted med produksjon av langeleiker, hardingfeler og strenger.
høyre|miniatyr|Rognebygningen

 Nybygg 
Velkomstbygget ved E16 er fra 2010 og er tegnet av Lund Hagem Arkitekter. Bygningen inneholder festsal, utstillingsrom, museumsmagasin, kafé og butikk. Bygningen er en fortsettelse av den gamle museumsbygningen, og nybygget har en grunnflate på rundt 900 m². Byggematerialene er i tre, torv, glass og betong.</onlyinclude>thumb|right|Handeloftet

 Viktige bygninger 
Hoveloftet (stabbur, bygning 6) fra gården Hovi i Øystre Slidre, antatt bygd på 1200-tallet. Bygningen er kjøpt i 1944 og flyttet til det nåværende stedet. I øvre etasjen er det et litt uvanlig rom omtalt som «jomfruburet» og «syllaterrummet». Dørstolpene har dekorasjoner fra middelalderen. Bygningen ble restaurert i 1960.

Rognebygningen (hovedhus, bygning 7) fra gården Rogne i Øystre Slidre, antatt bygd i perioden 1670–1680. Tidligere var gården en kapteinsgard, deretter en lensmannsgard før den senere ble en skysstasjon. Kaptein Johan Reinert bodde på gården i årene fra 1670 til 1680, og senere bodde kaptain Jacob de Caucheron på stedet mellom 1712 og 1720. Valdres Folkemuseum kjøpte huset i 1917 og flyttet det til det nåværende stedet i 1923. Det er kjent at Michael Sars og Aasmund Olavsson Vinje overnattet i bygningen når de reiste til Eidsbugarden.

Brennbygningen (hovedhus, bygning 11) fra Brenna i bygda Åbjør i Nord-Aurdal. Huset ble kjøpt i 1945 og flyttet året etter. Det er antatt at bygningen er fra rundt 1740. I øvre etasje er det innbygde senger slik at selv om resten av huset ble kaldt om vinteren så skulle sengerommet fortsatt være varmt.

Handeloftet (hovedhus, bygning 12) er den første bygningen ved Valdres Folkemuseum, og ble kjøpt fra gården Hande i Vestre Slidre 27. desember 1905 for 1000 kroner. Opprinnelig ble bygningen gjenreist ved Valdres Bygdesamling i 1906, men ble så flyttet på ny til det nåværende sted i 1923. Bygningen er antatt å være bygd i perioden 1530–1640. Svalgangen på utsiden av bygningen går rundt på tre sider. Selv om navnet loftet indikerer at det er snakk om et stabbur eller soveloft, så er det antatt at bygningen er lagd som et ordinært hovedhus.

Haftonbygningen (hovedhus, bygning 14) fra gården Hafton (Gnr 43.1) på Leirskogen i Sør-Aurdal. Huset er tømra i 1763 av byggmester Engebret Madslangrud. Huset er satt opp på museet i 1923. Tradisjonen sier at når bygningen ble reist på Hafton så kom tømmeret til gården på en eneste natt. Bygningen har et rom uten vinduer som skal ha blitt brukt til føderom. I annen etasje ble salen brukt for omgangsskole på Leirskogen.

 Utendørsområdet 
Nr.PosisjonBeskrivelseBildeBygdFlyttetKommuneKommentar 1   Velkomstbygget  100px      2   Administrasjonsbygget  100px      3   Krigsminnesmerke (1940–1945)      4   Minnestein etter Knut Hauge       5   Vegrotestein fra …       6   Gravhaug  100px     Automatisk fredet gravfelt fra middelalder 7   Folkemusikkhuset       8   Garasje       9   Stua etter Andris Vang  100px    Vang   10   Høyne skule  100px    Vestre Slidre   11   Bygning fra Jonsheggji  100px  1807  1977-1978  Øystre Slidre  Variant av den akershusiske grunnformen 12   Stue fra Skattebu  100px  1700-tallet (tidlig)  1923  Øystre Slidre  Enetasjes raustestue etter akershusisk grunnform 13   Gapestokk  100px     Annen arkeologisk lokalitet 14   Hoveloftet fra Uppigarden Høve  100px    Øystre Slidre  Automatisk fredet gårdstun fra middelalder 15   Rognebygningen fra Søndre Rogne  100px    Øystre Slidre   16   Stall fra Måno     Nord-Aurdal   17   Loft fra Måno     Nord-Aurdal   18   Stabbur fra Måno     Nord-Aurdal   19   Brennbygningen fra Brenn     Nord-Aurdal   20   Handeloftet fra Midtre Hande  100px    Vestre Slidre   21   Kårbygning fra Nedre Lome     Vestre Slidre   22   Prestøybygningen fra Prestøyn     Etnedal   23   Minnesten etter Jørn Hilme       24   Haftonbygningen fra Hafton  100px    Sør-Aurdal   25   Amfiet  100px      26   Stabbur fra Midtre Sørum     Sør-Aurdal   27   Bensinbu fra Fagernes  100px    Nord-Aurdal   28   Bensinpumpe fra Gausdal  100px    Gausdal   29   Krambua Søvelheim fra Vang     Vang   30   Nystøga     Vang   31   Kilometerskilt  100px     Står ved parkeringsplassen utenfor inngangen til museet. 32   Kiosk       33   Telefonkiosk       34   Slidrehuset forsamlingshus fra Slidre     Vestre Slidre   35   Ishuset Susen fra Aurdal     Nord-Aurdal   36   Tjærebrenning under gryte       37   Stasjonsbu/Kvilebu fra Etna     Etnedal   38   Bu for planovergang fra Leira stasjon     Nord-Aurdal   39   Dresinskur fra Leira stasjon     Nord-Aurdal   40   Bygning fra Flatigarde     Etnedal   41   Stue fra Dale     Nord-Aurdal   42   Loft fra Bergji     Nord-Aurdal   43   Totenbue fra Flatigarde     Etnedal   44   Grishus fra Løtasletten     Etnedal   45   Badstu fra Løtasletten     Etnedal   46   Melkerampe fra Øygarde       47   Bygning fra Ni'igarde Kvie     Vang   48   Buahus fra Ni'igarde Kvie     Vang   49   Kårstove fra Nordigade Kvie     Vang   50   Fjøs fra Ni'igarde Kvie     Vang   51   Låve fra Ni'igarde Kvie     Vang   52   Stall fra Ni'igarde Kvie     Vang   53   Tørrstue fra Nordigarde Kvie     Vang   54   Smie fra Lome     Vestre Slidre   55   Einangsferja fra Einangssundet     Vestre Slidre   56   Utvandrerhus fra Decorah, Iowa       57   Vegrotestein fra …       58   Bygning fra Høve  100px    Vestre Slidre   59   Stue fra Midtre Tvengji     Vestre Slidre   60   Eldhus fra Lome     Vestre Slidre   61   Lauvløe fra Sygarde Nørre Hamre     Vang   62   Tjæreovn fra Dokken     Nord-Aurdal   63   Stue fra Dølahushaugen     Øystre Slidre   64   Fjøs fra Kveto     Øystre Slidre   65   Kullgrop      Automatisk fredet kullfremstillingsanlegg fra jernalder - middelalder 66   Stabbur fra husmannsplassen Svingen     Nord-Aurdal   67   Stue fra Øvre Fristadplassen  100px    Vestre Slidre   68   Skåle fra Øvre Fristadplassen     Vestre Slidre   69   Løe fra Øvre Fristadplassen     Vestre Slidre   70   Låve fra Øvre Fristadplassen     Vestre Slidre   71   Stall fra Øvre Fristadplassen     Vestre Slidre   72   Fjøs fra Nygaard     Vestre Slidre   73    Lyftestein       74   Sel fra Øygaardsstøle     Vestre Slidre   75   Fjøs fra Lehøvdstøle     Vestre Slidre   76   Seterbu fra Svartfjell       77   Løe fra Vassetlien       78   Slåttebu fra Beitostølen       79   Løe fra Beitostølen       80   Dusjbad fra Ølken hotell       81   Fiskesløe fra Nystøga       82   Kvernhus fra Mo       83   Kvernhus fra Lalim       84   Sel fra Rennsenn     Nord-Aurdal   85   Fjøs fra Haugastølen     Vestre Slidre   86   Melkerampe  100px      87   Sel fra Tvengjistølen  100px    Vestre Slidre   88   Fjøs fra Tvengjistølen       89   Sel fra Smørlien     Nord-Aurdal   90   Reinsbu fra Galdeberg  100px    Vang   91   Fangstgrop      Automatisk fredet fangstlokalitet fra jernalder - middelalder 92   Røys       93   Røys       94   Reingrav  100px      95   Bogahi  100px      96   Kullgrop      Automatisk fredet kullfremstillingsanlegg fra jernalder - middelalder 97   Hellekiste  100px     Automatisk fredet gravminne fra jernalder 98   Elvelund sag- og plogsmie/Leira perse og fargeri     Nord-Aurdal   99   Fiskebu fra Haldorsynøyn  100px    Øystre Slidre  
Nummereringen følger Valdres folkemuseum: Førar til samlingane.

 Samlinger 
 Gamle leker
 Slektsforskning
 Folkemusikk, opptak og folkedans
 Bunad — Norsk institutt for bunad og folkedrakt holder til på museet
 Billedarkiv

 Referanser 

 Litteratur 
 Valdres folkemuseum, Valdres trykkeri, Fagernes, 1962



 Noraker, Anne Marit (1971-). (2016). Dei antikvariske husa med relaterte objekt på Digitalt Museum


 Eksterne lenker 

 Valdres folkemuseum på Digitalt museum


Kategori:Valdres
Kategori:Kulturhistoriske museer
Kategori:Friluftsmuseer i Norge
Kategori:Museer i Innlandet
Kategori:Byggverk i Nord-Aurdal
Kategori:Etableringer i 1901
Kategori:Museer etablert i 1900-årene
Kategori:1901 i Norge
Kategori:Draktmuseer
Kategori:Kultur i Nord-Aurdal
Kategori:Nord-Aurdals historie